**Fotokonkurss 2020/21.a. juhend**

 **„LAHKUS LOEB-märkame lionsmärki!“**

**1.Eesmärk**

Tutvustame lionite ja lõviklubide tegevust nii endale kui ka kõigile eestimaalastele lionite ja leode poolt tehtud fotode vahendusel. **Ootame fotosid klubides tehtust, sündmustest ja liikmetest milles väljenduks eelkõige lahkus, heateo kajastus koos meie sümboolikaga. Pilt on hetk, mis peaks väljendama vaatajale oma loo lionite ja leode elust.**

**2. Osavõtuõigus
Fotovõistlusel saavad osaleda kõik lionid, leedid, nende kaaslased ja pereliikmed ning leoklubide liikmed. Võistlustöid esitatakse ainult lions- või leoklubi nime egiidi all.**

**3. Konkursi ajakava**
**Võistlustöid saab saata lionspiirkonna kodulehele aadressiga** fotokonkurss@lions.ee **alates 15. septembrist 2020 kuni 01. märtsini 2021.a.**

**Konkursil paremaid tulemusi saavutanud autoreid tunnustatakse Eesti lionspiirkonna aprillikuu aastakoosolekul** Paides.

**4. Fotode arv ja suurus**

Igal autoril on võimalik saata konkursile kuni 5 fotofaili, suurusega 1-10 MB

**5. Fotode saatmine ja märgistamine**

**Fotosid saadetakse konkursile elektrooniliselt salvestatuna. Fotofailid avalikustatakse lionspiirkonna kodulehel** [www.lions.ee](http://www.lions.ee) **ja piirkonna Facebooki lehel** <https://www.facebook.com/LionsClubsESTONIA/> **võistlustööde albumis.**

**Osalejate** **pilte laaditakse kodulehe fotogaleriisse ja facebooki albumisse üks kord nädalas.**

**Fotofailid tuleb saata allkirjastatult, pildistamise koha viitega ja autori ning lionsklubi nimega. Fotofailid (pildid) tuleb saata kõik eraldi E-kirjadena koos vajalike andmetega aadressil** fotokonkurss@lions.ee

 ***Näide: Lahkus loeb- tänuüritusel, Paides, autor Juhan Lõvi, LC Paide Bastion***

**6*.* Nõuded fotodele:**

* **konkursile saadetud fotod ei tohi eelnevalt olla kasutatud avalikel fotonäitustel ega avaldatud trükiväljaannetes.**
* **fotodele on lubatud teha elementaarset korrektsiooni ning lõikamist.**
* **konkursile ei või saata fotofailide montaaže ega sügavtöötlusi.**
* **korraldajatel on õigus küsida autorilt võrdluseks *fotokaamera, mobiilikaamara* originaalfaili ja muud pildistamisega seotud informatsiooni.**
* **fotod peavad olema pildistatud Eestis ja seotud piirkonna lionismi tegevusega. Neil peab olema märgata LIONS või LEO sümboolika (märk, logo, lipp, nimetus jne.).**

**Autorite ja klubide nimesid enne konkursi lõpu kuupäeva ning enne hindamise lõpetamist ei avalikustata.**

**7. Konkursitööde kasutamine ja tagastamine**

**Konkursile saadetud fotofaile ei tagastata, need jäävad lionspiirkonna fotoarhiivi ja neid võidakse kasutada hiljem kodulehe ilmestamiseks. Fotosid võidakse kasutada koos autori nime ja pildi allkirjaga piirkonna väljaannetes ja trükistel.**

**8. Auhinnad**

Lionspiirkond annab parimate fotode autoritele peale konkursi lõppemist üle auhinnad ja mälestusesemed. **Võistluse auhinnafondi konkursi toimumise ajal ei avalikustata. Välja antakse esimene, teine ja kolmas auhind. Samuti „rahva lemmikfoto“ auhind. Korraldajad jätavad endale õiguse määrata lisaks eriauhindu ja muuta vajadusel premeerimise korda.**

**9. Žürii ja fotode hindamine.**

**Fotokonkursile laekunud fotosid hindavad ja kujundavad paremuselt pingerea lionspiirkonna juhatuse liikmed.**

**Hinnatakse fotode kvaliteeti, väljendusrikkust, kunstilist ja head tehnilist taset, samuti kujutatu väärtust, haruldust, teemale vastavust ning konkursi juhendi tingimuste täitmist.**

**Žürii eeldab, et pildistamisel on kinni peetud fotokunsti headest tavadest.**

 **„Rahva lemmik“ fotot valitakse lionspiirkonna Facebooki lehel võistlusfotodele pandud LIKE/MEELDIB järgi. Arvestatkse 01.03.2021 kell 00:00 seisu, mis on lõplik. Facebooki lehel olevad võistlustööd on avalikult jagatavad kõikide poolt, et kutsuda võimalikult palju inimesi osa saama lionite tegemistest ja pildile LIKE/MEELDIB panema.**

**10. Korraldajate õigus ja vastutus**
**Korraldajad suhtuvad fotofailidesse hoolikalt, kahjustamata neid ühelgi viisil, kuid ei vastuta elektroonilise postiga saatmisel tehtud vigade eest.**

**11. Autori vastutus**
**Osavõtja vastutab enda ja piltide kohta esitatud andmete õigsuse eest ja kinnitab, et ta on konkursile saadetud piltide autor.**

**FOTOKONKURSI KORRALDUSTOIMKOND**